1. Godkendelse af skema A og anlægsbevilling til udvidelse af Plejecenter Solhøj (Åben)
Tidl. politisk behandling BY, 15.12.2020, pkt. 12
Forventet sagsgang
SS-U, TM-U, ØK, BY
Lovgrundlag
Bekendtgørelse om støtte i almene boliger m.v.
SAGENS INDHOLD
Byrådet skal i denne sag tage stilling til projektforslag og førsynsrapport for udvidelse af [adresse] 
med 12 plejeboliger og tilhørende serviceareal samt godkendelse af skema George Klausen
I Budget 2021-2024 er der afsat et rådighedsbeløb på 7,695 mio. kr. til den kommunale nettoudgift til en 
udvidelse af Solhøj med 12 plejeboliger samt en udvidelse af servicearealerne. Den samlede 
anlægsøkonomi for de 12 nye plejeboliger udgør 22,853 mio. kr. Heraf udgør udgifterne til boligerne 18,218 
mio. kr. inkl. moms, mens udgifterne til servicearealer, carporte, p-pladser og genhusning m.v. udgør 4,635 
mio. kr. ekskl. moms. 
Projektet udbydes i hovedentreprise i foråret 2021 med forventet byggestart i maj 2021. Byggeriet forventes 
efter tidsplanen at stå færdigt medio 2022.
Byrådet besluttede 15. december 2020, at der ikke nedsættes et byggeprogramudvalg med politisk 
repræsentation, da de 12 nye plejeboliger udføres i fuld overensstemmelse med det eksisterende byggeri, 
hvad angår arkitektur, indretning, fællesarealer mv. Til at forestå byggeriet er der nedsat en administrativ 
styregruppe. Den administrative styregruppe har behandlet et projektforslag for de nye plejeboliger og 
indstiller projektforslaget, der er vedlagt som bilag, til godkendelse.
Forud for projekteringen er der udarbejdet en førsynsrapport. Førsynsrapporten undersøger muligheden 
for at udvide plejecentret og det anbefales at udbygge tredje sal på plejecentrets [adresse] og vestfløj, som 
beskrevet i projektforslaget. Førsynsrapporten er vedlagt som bilag. 
Det vedlagte projektforslag kan opføres inden for den gældende lokalplan.
Skema A omfatter en række forhold omkring byggeriet som anskaffelsessum, kommunal 
grundkapitalindskud samt plejeboligernes antal, type og størrelse. Skemaet danner grundlag for, om der 
kan ydes offentlig støtte til byggeriet. Skema A for det samlede byggeri er vedlagt som bilag.
VURDERING
Udvidelsen af Plejecenter Solhøj giver mulighed for at etablere yderligere 12 plejeboliger med en lys og 
brugervenlig indretning. Dertil kommer plejeboligernes beliggenhed på tredje sal, hvor nye beboere vil få 
glæde af fællesarealer og altaner med udsigt over Hammel by.
Der er medio 2020 udarbejdet en plejeboliganalyse, hvor det fremgår, at der i 2025 vil være behov for 
yderligere 48 plejeboliger i [adresse]. Da analysen viser, at der er behov for yderligere 
plejeboliger allerede nu, er det besluttet at etablere de 12 plejeboliger på [adresse], idet 
plejeboligerne kan opføres relativt hurtigt, da der allerede er forberedt en del af de fælles servicearealer på 
tredje sal, der skal bruges i relation til udvidelsen. 
Teknik- og Miljøudvalget
04-03-2021 08:00
Sagsnr. MOD-2020-00148
DokID: 
Sagsbehandler: Lotte Rasmussen 
([adresse]) (marir)
ØKONOMI
Den samlede anlægssum omfatter udgiften til 12 almene ældreboliger samt tilhørende servicearealer, p-
pladser og carporte.
Boligdelen
Der opføres 12 almene ældreboliger med et samlet areal på 739 m2. Ifølge skema A vil 
anskaffelsessummen for de 12 ældreboliger være 18,218 mio. kr. inkl. moms. 
Anskaffelsessummen inkl. moms for ældreboligerne fordeler sig således:
Grundudgifter
0,767 mio. kr.
Entrepriseudgifter
14,831 mio. kr.
Omkostninger
2,357 mio. kr.
Gebyrer
0,263 mio. kr.
I alt
18,218 mio. kr.
Den foreløbigt beregnede husleje for ældreboligerne vil udgøre 1.143 kr. pr. m2 pr. år, hvilket svarer til en 
månedlig husleje på 6.286 kr. for 66 m2. Den beregnede leje lægges til grund ved godkendelsen af skema 
A. 
Job og Økonomi vurderer, at huslejeniveauet er rimeligt i forhold til byggeriets standard og huslejeniveauet 
for tilsvarende boliger i kommunen. Beboerne på Solhøj betaler i dag en månedlig husleje på 6.171 kr. for 
en lejlighed på 66 m2. Det endelige huslejeniveau er endnu ikke fastlagt, men forventes at ramme et 
lignende niveau efter opførelsen af de 12 ekstra boliger. Huslejen for de 60 nuværende og 12 nye 
plejeboliger vil blive harmoniseret, når byggeriet står færdigt, idet boligerne sammenlægges til én afdeling. 
Til de 12 almene boliger er der i Budget 2021 og 2022 en samlet anlægsøkonomi på 18,106 mio. kr. inkl. 
moms. Beløbet er finansieret via kommunalt grundkapitalindskud, realkreditlån og beboerindskud. 
Favrskov Kommune skal finansiere det kommunale grundkapitalindskud, og til det er der afsat et 
rådighedsbeløb på 1,811 mio. kr.
Rådighedsbeløbet er afsat med udgangspunkt i rammebeløbet for almene boliger i 2020. Beløbet reguleres 
én gang årligt pr. 1. januar. Rammebeløbet udgør derfor i 2021 18,179 mio. kr. Der forventes udgifter på 
39.000 kr. til regulering af entreprisesummen i 2021 og 2022, og herefter er den samlede anskaffelsessum 
på 18,218 mio. kr. Rådighedsbeløbet søges derfor forhøjet, ligesom forventet lånefinansiering og 
beboerindskud forøges.  
Anskaffelsessummen på 18,218 mio. kr. finansieres ved:

10 % kommunalt grundkapitalindskud – samlet 1,822 mio. kr.

88 % realkreditlån – samlet 16,032 mio. kr.

2 % beboerindskud – samlet 0,364 mio. kr.
 
I byggeperioden finansieres realkreditlånet og beboerindskuddene af en byggekredit. 
Der er i Budget 2021 og 2022 afsat 1,811 mio. kr. til afregning af det kommunale grundkapitalindskud. Da 
rammebeløbet er forhøjet stiger det kommunale grundkapitalindskud til 1,822 mio. kr., og der søges derfor 
om tillæg til rådighedsbeløb på 11.000 kr.
De samlede udgifter til boligdelen udgør 18,218 mio. kr. Der er til det hidtidige arbejde til projektering af de 
almene boliger givet en anlægsbevilling 15. december 2020 på 1,6 mio. kr. Der søges derfor om tillæg til 
anlægsbevilling på 16,618 mio. kr. 
Servicearealer
I anlægsblokken (A-402) er der forudsat opført 312 m² serviceareal, hvoraf 240 m² er kælderareal. Det 
nødvendige kælderareal er siden udarbejdelsen af anlægsblokken planlagt tilvejebragt bl.a. ved en 
ombygning af det eksisterende kælderareal under Solhøj. Der er således ikke behov for yderligere 
kælderareal. Det foreslås, at de afsatte anlægsmidler til kælderareal i stedet anvendes til ekstra p-pladser, 
der er forberedte til ladestandere til elbiler, og carporte til erstatning for de oprindeligt opførte carporte, som 
fremadrettet i stedet anvendes til depotrum og affaldscontainere.
Der er i budgetårene 2021 og 2022 afsat et rådighedsbeløb til servicearealer, genhusning og kælderarealer 
m.v. på 6,4 mio. kr. ekskl. moms. Beløbet er delvis finansieret af servicearealtilskud og støttesagsgebyr på 
samlet 516.000 kr. Netto er der afsat et rådighedsbeløb på 5,884 mio. kr. til servicearealer, genhusning og 
kælderarealer.
I projektforslaget til udvidelse af Solhøj opføres servicearealer med et bruttoareal på 23 m² samt ekstra p-
pladser. Ifølge skema A vil anskaffelsessummen til servicearealet inkl. p-pladserne udgøre brutto 1,575 
mio. kr. ekskl. moms (1,850 mio. kr. inkl. moms). Derudover er der udgifter på 1,060 mio. kr. ekskl. moms 
til opførelse af erstatningscarporte, reetablering efter byggeplads og p-pladser samt indkøb af 
velfærdsteknologi. Der forventes udgifter på 2,0 mio. kr. ekskl. moms til udgifter i forbindelse med 
genhusning af beboerne under byggeriet. Til servicearealerne, p-pladser, carporte og genhusning, som er 
kommunalt finansieret, er der samlet udgifter på 4,635 mio. kr., som delvis er finansieret af 
servicearealtilskud og støttesagsgebyr på samlet 529.000 kr., hvilket giver nettoudgifter på samlet 4,106 
mio. kr. 
Da udgifterne til projektforslaget er lavere end det afsatte rådighedsbeløb i Budget 2021 og 2022 søges 
derfor om tillæg til rådighedsbeløb for en mindreudgift på 1,778 mio. kr.
Der er udgifter til grundkøb hos jordforsyningen på samlet 1,052 mio. kr. Beløbet er fordelt med 476.000 
kr. til køb af grund til p-pladser til boligdelen og 576.000 kr. til køb af grund til ekstra p-pladser til personale 
og carporte til busser. Der søges om tillæg til rådighedsbeløb for en indtægt på 1,052 mio. kr. til 
jordforsyning. 
Anskaffelsessummen ekskl. moms for servicearealer, p-pladser, carporte og velfærdsteknologi fordeler sig 
således:
Beløb ekskl. moms i mio. kr.
Gustav Jacobsen, 
carporte, 
velfærdsteknologi og p-pladser
Køb af grund til parkeringsarealer mv.
0,576
Entrepriseudgifter, 
bygherreleverancer 
og 
teknisk rådgivning
0,944
Carporte
0,594
Velfærdsteknologi
0,060
Genhusning
2,000
Reetablering efter byggeplads og p-pladser
0,300
Inventar
0,150
Omkostninger og gebyrer
0,011
Bruttoudgifter
4,635
 
 
Finansieret af:
 
Servicearealtilskud (12 boliger af 40.000 kr.)
-0,480
Støttesagsgebyr
-0,049
Indtægter
-0,529
 
 
Nettoudgifter
4,106
 
De samlede udgifter til det kommunale serviceareal, ekstra parkeringspladser, carporte m.v. udgør 4,106 
mio. kr. ekskl. moms. Til det hidtidige arbejde med udvidelse af [adresse] er der 15. december 
2020 givet en anlægsbevilling til projektering af det kommunale serviceareal, ekstra parkeringspladser, 
carporte m.v. på 126.000 kr. ekskl. moms. Der søges derfor om tillæg til anlægsbevilling på 3,980 mio. kr. 
til det kommunale serviceareal, ekstra parkeringspladser, carporte m.v. 
INDDRAGELSE
Den administrative styregruppe, der har til opgave at sørge for planlægningen, styringen og udførelsen af 
anlægsarbejdet, består af ledere og medarbejdere fra Social og Sundhed, Job og Økonomi og 
Ejendomscentret samt ledelses- og medarbejderrepræsentanter fra [adresse].
De berørte beboere samt bruger- og pårørenderåd på [adresse] inddrages løbende i forbindelse 
med genhusningen af beboere, der bor på den underliggende etage. Der har således været afholdt et møde 
om genhusningsplanen 25. januar 2021 og der er ligeledes indkaldt til et informationsmøde for beboere og 
pårørende 24. februar 2021. Social- og Sundhedsudvalget holdes desuden orienteret om planerne for og 
gennemførelsen af genhusningen af beboerne på [adresse].
I overensstemmelse med praksis i forbindelse med større byggeopgaver forelægges sagen både Social- 
og Sundhedsudvalget og Teknik- og Miljøudvalget.
INDSTILLING
Direktøren for Social og Sundhed og den konstituerede direktør for Teknik og Miljø indstiller til Byrådet:
1.
At projektforslag fra [adresse] arkitekter godkendes.
2.
At førsynsrapport for udvidelse af [adresse] godkendes.
3.
At skema A for de 12 almene ældreboliger og servicearealer godkendes.
4.
At der godkendes tillæg til anlægsbevilling til boligdelen på 16,618 mio. kr. inkl. moms finansieret af 
de afsatte rådighedsbeløb i Budget 2021 og 2022.
5.
At forhøjelse af rammebeløbet på boligdelen til 18,218 mio. kr. godkendes.
6.
At der i 2021 godkendes tillæg til rådighedsbeløb på 11.000 kr. til grundkapitalindskuddet til boligdelen 
finansieret af kassen.
7.
At der godkendes tillæg til anlægsbevilling til servicearealer på 3,980 mio. kr. finansieret af de afsatte 
rådighedsbeløb i Budget 2021-2022.
8.
At det afsatte rådighedsbeløb til servicearealer i Budget 2021 og 2022 reduceres med 1,778 mio. kr. 
fordelt med 0,729 mio. kr. i år 2021 og 1,049 mio. kr. i år 2022. I 2021 tilgår der kassen 729.000 kr. 
9.
At der godkendes tillæg til rådighedsbeløb med tilhørende anlægsbevilling til jordforsyning for køb af 
grund på indtægt 1,052 mio. kr. i 2021. Rådighedsbeløbet afsat til servicearealer i Budget 2021 
finansierer køb af grund for 576.000 kr. og rådighedsbeløb afsat til boligdelen i 2021 finansierer 
476.000 kr. 
10. At der godkendes optagelse af en byggekredit i byggeperioden til finansiering af realkreditlånet og 
beboerindskuddene.
BESLUTNING
Teknik- og Miljøudvalget, 4. marts 2021
Fraværende: Ingen.
Indstilles godkendt.
Bilag
1.
Projektforslag - Udvidelse af Plejecenter Solhøj (2393806)
2.
Regitse Rasmussen - Udvidelse af Plejecenter Solhøj (2395379)
3.
Skema A - Boliger (2390778)
4.
Skema A - Servicearealer (2393814)
